**Ministru kabineta noteikumu “Norvēģijas finanšu instrumenta 2014.** –**2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” īstenošanas noteikumi” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Norvēģijas finanšu instrumenta 2014.-2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” īstenošanas noteikumi” projekts (turpmāk – Noteikumu projekts) nosaka regulējumu programmas “Uzņēmējdarbības attīstība, inovācijas un mazie un vidējie uzņēmumi” (turpmāk – programma) atklāta konkursa, neliela apjoma grantu shēmu un iepriekš noteiktā projekta īstenošanai. Programmas mērķis ir veicināt augstākas vērtības produktu radīšanu un ilgtspējīgu komersantu izaugsmi šādās jomās – informācijas un komunikācijas tehnoloģijas (turpmāk – IKT), zaļās inovācijas un dzīves kvalitāti atbalstošas tehnoloģijas.Noteikumi stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts, ievērojot Ministru kabineta 2017. gada 5. decembra protokollēmuma (prot. Nr. 60 24. §.) “Noteikumu projekts ”Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.-2021. gadā”” 3.4. apakšpunktu, kā arī Saprašanās memorandu par Norvēģijas finanšu instrumenta ieviešanu 2014.-2021. gadā starp Norvēģijas Karalisti un Latvijas Republiku (apstiprināts ar Ministru kabineta 2017. gada 5. decembra noteikumiem Nr. 713 “Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.-2021. gadā”) (turpmāk – Saprašanās memorands). Noteikumu projekts izstrādāts, pamatojoties uz Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda vadības likuma (turpmāk – Vadības likums) 15. panta 12. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 14. jūlijā starp Latvijas Republikas Finanšu ministriju un Norvēģijas Karalistes Ārlietu ministriju tika parakstīts līgums par Norvēģijas finanšu instrumenta 2014.-2021. gada perioda programmas “Uzņēmējdarbības attīstība, inovācijas un mazie un vidējie uzņēmumi” finansēšanu. Saskaņā ar Saprašanās memorandu programmai tika noteikta atbalsta joma – uzņēmējdarbības attīstība, inovācijas un mazie un vidējie uzņēmumi.Programmas mērķis ir veicināt augstas vērtības produktu radīšanu un ilgtspējīgu komersantu izaugsmi IKT, zaļo inovāciju un dzīves kvalitāti atbalstošu tehnoloģiju jomās.Ievērojot to, ka pašreiz Latvijā nav tiesiskā regulējuma, kas noteiktu programmas īstenošanas kārtību, tai skaitā atklāta konkursa, neliela apjoma grantu shēmas un iepriekš noteiktā projekta īstenošanu, Norvēģijas finanšu instrumenta 2014.-2021. gada periodā nepieciešams izdot noteikumus, kas veidotu normatīvo ietvaru programmas īstenošanai, t.i. – nosakot programmas mērķi, pieejamo finansējumu un sasniedzamos rezultātus, programmas apsaimniekotāju un projektu iesniedzējus, iepriekš noteiktā projekta iesniedzēju, iepriekš noteiktā projekta partnerus, projektu atbalstāmās darbības, projektu izmaksu attiecināmības nosacījumus, prasības projektu iesniedzējiem un projektu partneriem, projekta līguma grozījumu veikšanas kārtību un projekta līguma vienpusēja uzteikuma nosacījumus, kā arī projektu iesniegumu vērtēšanas kritērijus.Uz līdzfinansējuma saņemšanu atklāta konkursa un neliela apjoma grantu shēmas ietvaros var pretendēt Latvijas Republikas komercreģistrā reģistrēts komersants, kas atbilst sīkā (mikro), mazā vai vidējā komersanta statusam saskaņā ar Komisijas 2014. gada 17. jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014).Programmas ietvaros plānotas šādas aktivitātes:**1. Atklātais konkurss** **“Zaļo inovāciju un IKT produktu ieviešana ražošanā”.** Atklāta konkursa ietvaros atbalsts tiks sniegts maziem un vidējiem uzņēmumiem jaunu iekārtu iegādei, lai ieviestu ražošanā produktus un tehnoloģijas ar samazinātu ietekmi uz vidi vai IKT produktus, kas nodrošina digitalizāciju ražošanas procesā*.* Projekta rezultātā ir jānodrošina jauna produkta ieviešana ražošanā. Aktivitātes ietvaros līdzfinansējums tiks sniegts ne tikai iekārtu iegādei, bet varēs veikt arī pētniecības un attīstības aktivitātes, kas saistītas ar jauna produkta un tehnoloģijas ieviešanu ražošanā, kā arī projektu varēs īstenot sadarbībā ar projekta partneri.Atklāta konkursa ietvaros līdzfinansējums tiek piešķirts atbilstoši Komisijas regulas Nr. 651/2014 nosacījumiem šādām darbībām: * ieguldījumiem materiālos aktīvos – jaunu iekārtu vai iekārtu komplektējošo daļu iegādei (t.sk., piegāde, uzstādīšana un apkalpojošā personāla instruktāža);
* ieguldījumiem nemateriālos aktīvos – programmatūras iegādei, ja ir iesniegts iekārtas ražotāja apliecinājums, ka programmatūra tieši nodrošina projekta ietvaros paredzētās tehnoloģijas darbību un licenču un patentu iegādei, kas saistīta ar jaunas ražotnes vai uzņēmējdarbības vietas izveidi vai esošas saimnieciskās darbības paplašināšanu, produkcijas dažādošanu ar jauniem produktiem vai ražošanas procesa būtisku maiņu.

Atklāta konkursa ietvaros līdzfinansējums tiek piešķirts atbilstoši Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) kā *de minimis* atbalsts šādām darbībām:* informācijas un komunikācijas pasākumiem, kas paredzēti projekta iesniegumā un nepieciešami projekta obligāto informācijas un komunikācijas pasākumu nodrošināšanai;
* ar jauna produkta un tehnoloģijas ieviešanu ražošanā saistītajiem pasākumiem;
* zināšanu pārneses darbību finansēšanai ar projekta partneri, kas nepieciešama jauna produkta un tehnoloģijas ieviešanai ražošanā;
* avansa garantijas saņemšanai Eiropas Savienībā reģistrētā kredītiestādē.

Kā viens no galvenajiem aspektiem atklāta konkursa projektiem tiks vērtēts vai ieviestais produkts un tehnoloģija nodrošina samazinātu ietekmi uz apkārtējo vidi (piemēram, materiālu, enerģijas un ūdens efektīva izmantošana; rūpniecisko atkritumu un emisiju apjoma samazināšana; fosilo kurināmo aizvietošana ar atjaunojamiem energoresursiem; ražošanas un ražošanas procesa pārplānošana u.tml.) vai nodrošina aprites ekonomikas principu piemērošanu esošajos ražošanas procesos un uzņēmējdarbības modeļos.Vienam projektam piešķiramais līdzfinansējums ir no 200 000 *euro* līdz 600 000 *euro*.**2. Neliela apjoma grantu shēmas “Zaļo inovāciju un informācijas un komunikācijas tehnoloģiju produktu izstrāde” un** “**Dzīves kvalitāti atbalstošu tehnoloģiju izstrāde”** ietvaros atbalsts tiks sniegts maziem un vidējiem uzņēmumiem jaunu produktu vai tehnoloģiju, kas atbilst tehnoloģijas gatavības līmenim Nr. 4, 5, 6, 7 vai 8 (atbilstoši starptautiskajam standartam ISO 16290:2013), izstrādei. Atbalsts paredzēts eksperimentālajām izstrādēm (dažāda veida ārējiem pakalpojumiem vai līgumpētījumiem, materiālu iegādei, komandējumiem), testēšanai, sertificēšanai un intelektuālā īpašuma nostiprināšanai, kas saistīti ar jaunā produkta vai tehnoloģijas izstrādi.Ja atbalsts tiek piešķirts saskaņā ar Komisijas regulas Nr. 1407/2013 nosacījumiem, līdzfinansējumu var saņemt par šādām atbalstāmajām darbībām:* eksperimentālā izstrāde, tai skaitā prototipu izgatavošana – zinātnisko atziņu, tehnoloģisko, komerciālo vai citu būtisku zināšanu vai prasmju apgūšanai, kombinēšanai, modelēšanai vai izmantošanai, lai radītu jaunus, pārveidotus vai uzlabotus produktus vai tehnoloģijas, vai darbībām, kuru mērķis ir konceptuāli definēt, plānot un dokumentēt jaunus produktus vai tehnoloģijas. Līdzfinansējumu eksperimentālai izstrādei nepiešķir par regulārām vai ierastām izmaiņām, ko ievieš produktos, ražošanas līnijās, ražošanas procesos, pakalpojumos vai citās operācijās darbības procesā, pat ja šādas izmaiņas nozīmē uzlabojumus;
* komandējumi, kas tiešā veidā saistīti ar jauna produkta vai tehnoloģijas izstrādi;
* materiālu un līdzīgu produktu iegāde, kas nepieciešami jauna produkta vai tehnoloģijas izstrādei;
* jauna produkta vai tehnoloģijas testēšana un sertificēšana;
* jauna produkta vai tehnoloģijas intelektuālā īpašuma nostiprināšana;
* informācijas un komunikācijas pasākumi, kas paredzēti neliela apjoma grantu shēmas projekta iesniegumā un nepieciešami projekta obligāto informācijas un komunikācijas pasākumu nodrošināšanai;
* zināšanu pārneses darbību finansēšanai ar projekta partneri, kas nepieciešama jauna produkta vai tehnoloģijas izstrādei.

Ja atbalsts tiek piešķirts saskaņā ar Komisijas regulas Nr. 651/2104 nosacījumiem, līdzfinansējums tiek piešķirts par šādām atbalstāmajām darbībām:* eksperimentālā izstrāde, tai skaitā prototipu izgatavošana – zinātnisko atziņu, tehnoloģisko, komerciālo vai citu būtisku zināšanu vai prasmju apgūšanai, kombinēšanai, modelēšanai vai izmantošanai, lai radītu jaunus, pārveidotus vai uzlabotus produktus vai tehnoloģijas, vai darbībām, kuru mērķis ir konceptuāli definēt, plānot un dokumentēt jaunus produktus vai tehnoloģijas. Līdzfinansējumu eksperimentālai izstrādei nepiešķir par regulārām vai ierastām izmaiņām, ko ievieš produktos, ražošanas līnijās, ražošanas procesos, pakalpojumos vai citās operācijās darbības procesā, pat ja šādas izmaiņas nozīmē uzlabojumus;
* jauna produkta vai tehnoloģijas testēšana un sertificēšana;
* jauna produkta vai tehnoloģijas intelektuālā īpašuma nostiprināšana.

Atklāta konkursa un neliela apjoma grantu shēmas ietvaros projektu var iesniegt sadarbībā ar projekta partneri, kas ir jebkura publiska vai privāta struktūra, komerciāla vai nekomerciāla un nevalstiska organizācija, kas reģistrēta kā juridiska persona Norvēģijas Karalistē vai Latvijas Republikā.Atbilstoši Noteikumu projekta 10.punktā noteiktajam, slēdzot partnerības līgumu starp līdzfinansējuma saņēmēju un projekta partneri, līgumā ietver vismaz Ministru kabineta 2018. gada 13. novembra noteikumu Nr. 683 “Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības noteikumi”  12.punktā noteiktās partnerības līguma minimālās sastāvdaļas, ievērojot, ka slēdzot partnerības līgumu ar donorvalsts (Norvēģijas) projekta partneri, to izstrādā angļu valodā.Uz līdzfinansējuma saņemšanu var pretendēt projekta iesniedzējs, kurš uz atbalsta piešķiršanas brīdi atbilst šādām prasībām:* projekta iesniedzējam ar tiesas spriedumu nav pasludināts maksātnespējas process, ar tiesas spriedumu netiek īstenots tiesiskās aizsardzības process, tā saimnieciskā darbība nav izbeigta;
* projekta iesniedzējam nav Valsts ieņēmumu dienesta administrēto nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
* projekta iesniedzējs ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīts par vainīgu pārkāpumā, kas izpaužas kā vienas vai vairāku tādu personu (līdz piecām personām) nodarbināšanu, kuras nav tiesīgas uzturēties Latvijas Republikā vai nav sodīts par Krimināllikuma 280. panta otrajā daļā minētā noziedzīgā nodarījuma izdarīšanu vai tam nav piemēroti piespiedu ietekmēšanas līdzekļi par minētā noziedzīgā nodarījuma izdarīšanu;
* projekta iesniedzējam nav noteiktas Starptautisko un Latvijas Republikas nacionālo sankciju likuma 11.2 pantā noteiktās sankcijas.

Ja projekta iesniedzējam līdzfinansējums tiek sniegts saskaņā ar Komisijas regulu Nr. 651/2014, tad, papildus Noteikumu projekta 12. punktā noteiktajām prasībām, uz līdzfinansējuma saņemšanu var pretendēt projekta iesniedzējs, kurš uz atbalsta piešķiršanas brīdi atbilst Noteikumu projekta 67. punktā noteiktajām prasībām.Ja projekta iesniedzējam līdzfinansējums tiek sniegts saskaņā ar Komisijas regulu Nr. 1407/2013, tad papildus Noteikumu projekta 12. punktā noteiktajām prasībām uz līdzfinansējuma saņemšanu var pretendēt projekta iesniedzējs, kurš uz atbalsta piešķiršanas brīdi atbilst Noteikumu projekta 68. punktā noteiktajām prasībām.**3. Iepriekš noteiktais projekts “Tehnoloģiju biznesa centrs” (turpmāk – TBC)**, kura mērķis ir atbalstīt un attīstīt uzņēmējdarbības prasmes, biznesa ideju attīstīšanas iemaņas un zināšanas, kā arī inovatīvu domāšanu Latvijas tehnoloģiju intensīvajos mazos un vidējos uzņēmumos. TBC iesniedzējs un īstenotājs ir Latvijas Investīciju un attīstības aģentūra (turpmāk – LIAA), un tas tiks veidots kā inovāciju platforma sadarbībā ar projekta partneriem – Latvijas Universitāti, Rīgas Tehnisko universitāti un Rīgas Stradiņa universitāti. Šīs jaunās platformas izveides mērķis ir atbalstīt un attīstīt uzņēmējdarbības prasmes, zināšanas un domāšanu Latvijas tehnoloģiju intensīvajos mazos un vidējos uzņēmumos. TBC ietvaros, LIAA kopā ar projekta partneriem, sniegs klientiem padziļinātas zināšanas par inovatīvu uzņēmumu izveidošanu, biznesa ideju un produktu prototipu attīstīšanu, veicinās uzņēmumu konkurētspējas pieaugumu Latvijā. TBC būs gan fiziska atrašanās vieta, gan sadarbības tīkls, kas palīdzēs uzņēmumiem paātrināt inovatīvu un tehnoloģiju intensīvu uzņēmumu attīstību. TBC lokācijas vieta katru gadu rotēs starp projekta partneriem – universitātēm, tādējādi nodrošinot TBC kā inovāciju platformas popularitāti, atvērtības principu un elastīgumu.**Jauns produkts** šo noteikumu izpratnē ir prece vai pakalpojums, kas atbilst kādai no jauninājuma pakāpēm:* jauns saimnieciskās darbības veicējam vai – ja saimnieciskās darbības veicējam ir saistītais uzņēmums – saistīto uzņēmumu grupai, ir pilnīgi jauns vai kuram ir būtiski uzlabotas to funkcionālās īpašības un paredzamais lietošanas veids, piemēram, būtiski mainīti tehniskie parametri, sastāvdaļas un materiāli, pievienotā programmatūra, lietotājam draudzīgās īpašības vai citas funkcionālās īpašības;
* jauns tirgum – saimnieciskās darbības veicējs ir pirmais, kas ievieš kaut ko tirgū vai ražošanā vai pasaulē. Tirgus ir vienkārši definēts kā komersants un tā konkurenti, un tas var ietvert ģeogrāfisko reģionu vai produktu līniju. Jauna ģeogrāfiskā apjoma tirgus šādā veidā ir komersanta paša uzskatu priekšmets par tā darbību tirgū un līdz ar to var ietver gan pašmāju, gan starptautiskas kompānijas.

**Ar ārējo pakalpojumu** izmaksām saprotami, piemēram, līgumpētījumi, informācijas sistēmu izstrādes pakalpojumi, produkta dizaina pakalpojumi un citi pakalpojumi, kas tieši saistīti ar jauna produkta vai tehnoloģijas izstrādi, nepārsniedzot 65 % no projekta kopējām attiecināmajām izmaksām. **Tehnoloģija ar samazinātu ietekmi uz vidi** ir tāda tehnoloģija,kas paredz preventīvu vides piesārņojuma iepriekšēju novēršanu salīdzinājumā ar iepriekš izmantotām tehnoloģijām vai citām plaši pielietotām tehnoloģijām un nodrošina mazāku dabas resursu, enerģijas, materiālu patēriņu un vides piesārņojuma veidošanos (emisijas ūdenī, gaisā un augsnē) attiecīgajā ražošanas procesā, vai tehnoloģija, kura mazina vides piesārņojuma sekas un veicina resursu atgūšanu vai atjaunošanu.**Produkts ar samazinātu ietekmi uz vidi** ir tāds produkts (prece vai pakalpojums), kas ražošanas procesā, lietošanas laikā vai pēc nonākšanas atkritumu plūsmā nodrošina mazāku dabas resursu, enerģijas, materiālu patēriņu un vides piesārņojuma veidošanos salīdzinājumā ar līdzīgiem produktiem.Iepriekš noteiktā projekta un projektu ietvaros projekta aktivitātes ir īstenojamas un izmaksas ir attiecināmas līdz 2024. gada 30. aprīlim.Programmas ietvaros finansējums netiek sniegts noteikumu projekta 2. pielikumā norādītajām neatbalstāmajām nozarēm.Ja viena atklāta konkursa uzsaukuma ietvaros paredzētais finansējums netiek izlietots, Programmas apsaimniekotājs var organizēt nākamo projektu pieteikumu kārtu, lai nodrošinātu pieejamā programmas finansējuma izlietojumu.Projektu izvērtēšanai programmas apsaimniekotājs izveido vērtēšanas komisiju ar vismaz 3 balsstiesīgiem komisijas locekļiem, kas pieņem lēmumu par projekta apstiprināšanu, noraidīšanu vai apstiprināšanu ar nosacījumu. Vadošās iestādes pārstāvis un donorvalsts institūciju pārstāvji vērtēšanas komisijas sēdē var piedalīties novērotāja statusā.Noteikumu projekta 12.5. apakšpunktā norādītā kritērija pārbaudei LIAA informāciju iegūs no Iekšlietu ministrijas Informācijas centra pārziņā esošās sistēmas – Sodu reģistrs, pieprasot Sodu reģistra piekļuves tiesības vienam LIAA darbiniekam.Noteikumu projekts nodrošina komercdarbības atbalsta sniegšanu saskaņā ar Komisijas regulu Nr. 1407/2013 un Komisijas regulu Nr. 651/2014.Ievērojot Noteikumu projekta X. un XI. nodaļās ietvertos atbalsta piešķiršanas nosacījumus, tiem projekta iesniedzējiem, kuri ir sasnieguši maksimālo *de minimis* atbalsta apmēru citās valsts atbalsta programmās, nevar pretendēt uz *de minimis* atbalstu. Līdz ar to, lai projektu iesniedzējiem nodrošinātu iespēju turpināt attīstīt uzņēmējdarbību un saņemt atbalstu, Noteikumu projektā ir paredzēti nosacījumi, kas dod iespēju komersantam izvēlēties pēc kāda atbalsta veida tas vēlas saņemt atbalstu.Programmas apsaimniekotājs vai iepriekš noteiktā projekta līdzfinansējuma saņēmējs ne vēlāk kā nākamās darba dienas laikā informāciju par piešķirto atbalstu pēc šo Noteikumu projekta 69. punktā noteiktā lēmuma par atbalsta piešķiršanu vai atzinuma par lēmumā ietvertā nosacījuma izpildi pieņemšanas datuma informāciju par piešķirto atbalstu ievada *de minimis* atbalsta uzskaites sistēmā.Ievērojot, ka komercdarbības atbalsts noteikumu projekta ietvaros tiek sniegts saskaņā arī ar Komisijas regulu Nr. 651/2014, un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019. gada 5. marta spriedumu lietā Nr. C-349/17 (ECLI:EU:C:2019:172)) attiecīgi papildināts noteikumu projekts (72. punkts) ar normu, kas paredz komercdarbības atbalsta atgūšanu kopā ar procentiem, ja komercdarbības atbalsta saņēmējs ir pārkāpis Komisijas regulas Nr. 651/2014 prasības, vienlaikus ievērojot Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004) 10. un 11. pantā noteikto. |
| 3. | Projekta izstrādē iesaistītās institūcijas un publiskas personas kapitālsabiedrības | Programmas apsaimniekotājs – LIAA.Par programmas sagatavošanu līdzatbildīgā iestāde – Ekonomikas ministrija.Donorvalsts programmas partneris – Norvēģijas valsts institūcija “Innovation Norway” . |
| 4. | Cita informācija | Atbilstoši Saprašanās memoranda B pielikuma 3. daļas A. punktā norādītajam, apsaimniekojot programmu, LIAA darbosies autonomi un neatkarīgi no Ekonomikas ministrijas. Vienlaikus Saprašanās memorandā noteikts, ka Ekonomikas ministrija kopā ar LIAA ir atbildīga par programmas sagatavošanu. Praksē tas nozīmē, ka LIAA kā programmas apsaimniekotājs nodrošina programmas ieviešanu, bet Ekonomikas ministrija ir līdzatbildīga tikai par programmas ieviešanai nepieciešamo normatīvo aktu un dokumentu sagatavošanu, ciktāl tas atbilst Latvijā spēkā esošajos likumos un citos normatīvajos aktos noteiktajam.Piešķirot atbalstu tiks ievērots likumā “Covid-19 infekcijas izplatības seku pārvarēšanas likums” un citos normatīvajos aktos, kas skar ar COVID-19 seku novēršanu noteiktais, ciktāl tas attiecas uz programmas īstenošanu un līdzfinansējuma piešķiršanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Programmas mērķauditorija ir Latvijas Republikā reģistrētie sīkie (mikro), mazie un vidējie komersanti, kuriem ir juridiskas personas statuss, kā arī projekta partneri. Par projekta partneri var būt jebkura publiska vai privāta struktūra, komerciāla vai nekomerciāla un nevalstiska organizācija, kas reģistrēta kā juridiska persona Norvēģijas Karalistē vai Latvijas Republikā. TBC mērķgrupas ir Latvijas Republikā reģistrētie sīkie (mikro), mazie un vidējie komersanti, kā arī topošie uzņēmēji – fiziskas personas un fizisko personu grupas, kas grib attīstīt inovatīvas biznesa idejas. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānoto programmas finansējumu 14 705 882 *euro* apmērā, tiesiskais regulējums pozitīvi ietekmēs tautsaimniecību kopumā, sniedzot atbalstu maziem un vidējiem uzņēmumiem, kas veicina jaunu produktu vai tehnoloģiju attīstīšanu vai ieviešanu ražošanā, tādējādi sekmējot Latvijas uzņēmumu konkurētspēju, vienlaikus sekmējot uzņēmējdarbības prasmes, zināšanas un domāšanu Latvijas tehnoloģiju intensīvajos mazos un vidējos uzņēmumos.Projektu īstenošana tiek plānota ne vēlāk kā līdz 2024. gada 30. aprīlim.Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības, tādējādi administratīvais slogs nemainās. |
| 3. | Administratīvo izmaksu monetārs novērtējums | Projekts šo jomu neskar  |
| 4. | Atbilstības izmaksu monetārs novērtējums | Projekts šo jomu neskar  |
| 5. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 142 421 | 0 | 1 610 750 | 0 | 2 975 389 | 3 645 411 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 142 421 | 0 | 1 610 750 | 0 | 2 975 389 | 3 645 411 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 167 554 | 0 | 1 895 000 | 0 | 3 500 458 | 4 288 719 |
| 2.1. valsts pamatbudžets | 0 | 167 554 | 0 | 1 895 000 | 0 | 3 500 458 | 4 288 719 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -25 133 | 0 | -284 250 | 0 | -525 069 | -643 308 |
| 3.1. valsts pamatbudžets | 0 | -25 133 | 0 | -284 250 | 0 | -525 069 | -643 308 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | -25 133 | X | -284 250 | X | -525 069 | -643 308 |
| 5.1. valsts pamatbudžets | -25 133 | -284 250 | -525 069 | -643 308 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopējais programmas finansējums ir 14 705 882 *euro*, no tiem Norvēģijas finanšu instrumenta piešķīrums 12 500 000 *euro*, nacionālais programmas līdzfinasējums 2 205 882 *euro*, tai skaitā:* atklāta konkursa projektiem “Zaļo inovāciju produktu ieviešanai ražošanā” pieejamais līdzfinansējums – 5 847 694 *euro*;
* atklāta konkursa projektiem “Informācijas un komunikācijas tehnoloģiju produktu ieviešanai ražošanā” – 2 647 694 *euro*;
* neliela apjoma grantu shēmas projektiem “Zaļo inovāciju produktu izstrāde”- 850 000 *euro*;
* neliela apjoma grantu shēmas projektiem “Informācijas un komunikācijas tehnoloģiju produktu izstrāde” – 850 000 *euro*;
* neliela apjoma grantu shēmas projektiem “Dzīves kvalitāti atbalstošu tehnoloģiju izstrāde” – 1 200 000 *euro*;
* iepriekš noteiktam projektam “Tehnoloģiju biznesa centrs” – 2 000 000 *euro*;
* programmas apsaimniekotāja administratīvās izmaksas – 1 310 493 *euro*.

Programmas īstenošanas laiks ir no 2018. gada 1. februāra līdz 2024. gada 31. decembrim.Faktiskie izdevumi:2018. gadā programmas īstenošanai – 46 722 *euro* (Norvēģijas finanšu instrumenta finansējums 39 714 *euro*, valsts budžeta finansējums 7008 *euro*). 2019. gadā programmas īstenošanai – 64 609 *euro* (Norvēģijas finanšu instrumenta finansējums 54 918 *euro*, valsts budžeta finansējums 9691 *euro*).Provizoriski plānotā naudas plūsma 2020.-2024. gadā:2020. gadā programmas īstenošanai – 167 554 *euro* (Norvēģijas finanšu instrumenta finansējums 142 421 *euro*, valsts budžeta finansējums 25 133 *euro*);2021. gadā programmas īstenošanai – 1 895 000 *euro* (Norvēģijas finanšu instrumenta finansējums 1 610 750 *euro*, valsts budžeta finansējums 284 250 *euro*);2022. gadā programmas īstenošanai – 3 500 458 *euro* (Norvēģijas finanšu instrumenta finansējums 2 975 389 *euro*, valsts budžeta finansējums 525 069 *euro*);2023. gadā programmas īstenošanai – 4 288 719 *euro* (Norvēģijas finanšu instrumenta finansējums 3 645 411 *euro*, valsts budžeta finansējums 643 308 *euro*);2024. gadā programmas īstenošanai – 4 861 151 *euro* (Norvēģijas finanšu instrumenta finansējums 4 131 978 *euro*, valsts budžeta finansējums 729 173 *euro*).Programmas provizoriskā naudas plūsma ir sagatavota, pamatojoties uz programmas izstrādes un īstenošanas laika grafiku. 2019. gadā tika izstrādāta un apstiprināta programmas koncepcija. 2020. gada 14. jūlijā ir parakstīts programmas līgums. 2020. gadā ir uzsākta programmas īstenošanai nepieciešamo procedūru izstrāde. 2020. gada otrajā pusē plānots organizēt programmas atklāšanas pasākumu un izsludināt atklāta konkursa iesniegumu pieņemšanu, bet 2021. gadā plānots parakstīt projektu īstenošanas līgumus. 2021.-2023. gadā paredzēta projektu aktivitāšu īstenošana, kur naudas plūsma plānota balstoties uz iepriekšējo pieredzi. 2024. gadā plānots veikt projektu noslēgumu maksājumus, organizēt programmas noslēguma pasākumu un nepieciešamības gadījumā veikt programmas izvērtēšanu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | LIAA ietvaros ir izveidots Norvēģijas finanšu instrumenta departaments, kurā izveidotas divas nodaļas – Projektu ieviešanas nodaļa un Maksājumu kontroles nodaļa. Kopā izveidotas septiņas amata vietas – departamenta direktors, divi nodaļu vadītāji un četri vadošie eksperti. Papildus viena amata vieta – vecākais valsts pārvaldes juriskonsults.TBC īstenošanai LIAA pieņems darbā TBC vadītāju un trīs ekspertus, kas nodrošinās TBC darbību un pakalpojumu sniegšanu klientiem. Visu četru TBC amata vietu izmaksas tiks segtas no iepriekš noteiktā projekta finansējuma.  |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Programmas apsaimniekotājs sadarbībā ar Ekonomikas ministriju izstrādāja Ministru kabineta noteikumu projektu, kas regulē programmas divpusējās sadarbības fonda iniciatīvu īstenošanas noteikumus. Pēc minētā noteikumu projekta un Noteikumu projekta apstiprināšanas tiks pilnībā izpildītas programmas saistības, atbilstoši Saprašanās memoranda B pielikuma 3. daļas A. punktam. |
| 2. | Atbildīgā institūcija | LIAA, Ekonomikas ministrija un Kultūras ministrija |
| 3. | Cita informācija | Nav  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no:* Komisijas 2014. gada 17. jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu;
* Komisijas 2013. gada 18. decembra regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam;
* Eiropas Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai.
 |
| 2. | Citas starptautiskās saistības | Noteikumu projekts izstrādāts, lai nodrošinātu Latvijas Republikas un Norvēģijas Karalistes saprašanās memoranda par Norvēģijas Finanšu instrumenta ieviešanu 2014.-2021. gadā (apstiprināts ar Ministru kabineta 2017. gada 5. decembra noteikumiem Nr. 713 “Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.-2021. gadā”) B pielikumā noteiktā uzdevuma izpildi. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Noteikumu projekts nodrošina šādu ES tiesību aktu ievērošanu:* Eiropas Komisijas 2004. gada 21. aprīļa regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai;
* Eiropas Komisijas 2013. gada 18. decembra regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam;
* Eiropas Komisijas 2014. gada 17. jūnija regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Iekļauj informāciju atbilstoši instrukcijas 56.1. apakšpunktam | Iekļauj informāciju atbilstoši instrukcijas 56.2. apakšpunktam | Iekļauj informāciju atbilstoši instrukcijas 56.3. apakšpunktam.Ja attiecināms, iekļauj arī informāciju atbilstoši instrukcijas 56.3.1., 56.3.2. un 56.3.3. apakšpunktam | Iekļauj informāciju atbilstoši instrukcijas 56.4. apakšpunktam.Ja attiecināms, iekļauj arī informāciju atbilstoši instrukcijas 56.4.1. un 56.4.2. apakšpunktam |
| Komisijas regulas Nr. 651/2014 I pielikums | Noteikumu projekta 12.2. un 64.3. apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 I pielikuma 3. panta 2. un 3. punkts | Noteikumu projekta 17. punkts | Ieviests pilnībā | Neparedz stingrākas prasības |
| Komisijas regulas Nr.651/2014 14. panta 6. punkta otrā daļa | Noteikumu projekta 21.1. apakšpunkts | Ieviests pilnībā | Neparedz stingrākas prasības |
| Komisijas regulas 14. panta 5. punkts un 8. punkta d) apakšpunkts | Noteikumu projekta 21.2. un 21.4. apakšpunkts | Ieviests pilnībā | Noteikumu projekts paredz stingrākas prasības nekā Komisijas regula Nr. 651/2014, jo atbilstoši Noteikumiem par Norvēģijas finanšu instrumenta ieviešanu 2014.-2021. gadā 8.3. panta 2. punktam projekta iesniedzējam ir pienākums paturēt iekārtu savā īpašumā 5 gadus pēc projekta pabeigšanas. |
| Komisijas regulas Nr. 651/2014 25. panta 3. punkta a) apakšpunkts | Noteikumu projekta 31.1.1. apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 25. panta 3. punkta b) apakšpunkts | Noteikumu projekta 31.1.2. apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 25. panta 3. punkta d) apakšpunkts | Noteikumu projekta 31.1.3. apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 25. panta 3. punkta e) apakšpunkts | Noteikumu projekta 31.1.4. apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 28. panta 2. punkta a) apakšpunkts | Noteikumu projekta 31.4. apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 28. panta 2. punkta a) apakšpunkts | Noteikumu projekta 31.5. apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 14. panta 6. punkta a) apakšpunkts | Noteikumu projekta 39. punkts | Ieviests pilnībā | Noteikumu projekts paredz stingrākas prasības nekā Komisijas regula Nr.651/2014, jo atbilstoši Noteikumiem par Norvēģijas finanšu instrumenta ieviešanu 2014.-2021. gadā 8.3. panta 1. punkta “c” apakšpunktā noteiktajam projekta iesniedzējs var iegādāties jaunas iekārtas. |
| Komisijas regulas Nr. 651/2014 2. panta 18. punkts | Noteikumu projekta 67.1. apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 1. panta 4. punkta a) apakšpunkts | Noteikumu projekta 67.2. apakšpunkts | Ieviests pilnībā | Neparedz stingrākas prasības |
| Komisijas regulas Nr. 651/2014 14. panta 16. punkts un 2. panta 61.a punkts | Noteikumu projekta 67.3. apakšpunkts | Ieviests pilnībā | Neparedz stingrākas prasības |
| Komisijas regulas Nr. 1407/2013 3. panta 2. punkts un 2. panta 2. punkts | Noteikumu projekta 68.1. apakšpunkts | Ieviests pilnībā | Neparedz stingrākas prasības |
| Komisijas regulas Nr. 1407/2013 1. panta 1. un 2. punkts | Noteikumu projekta 68.2. apakšpunkts | Ieviests pilnībā | Noteikumu projekts paredz stingrākas prasības nekā noteikts Komisijas regulas Nr. 1407/2013 1. panta 1. punktā. Papildus iekļauta tabakas izstrādājumu ražošanas nozare sabiedrības veselības aizsardzības nolūkos.  |
| Komisijas regulas Nr. 1407/2013 1. panta 1. punkts,Komisijas regulas Nr. 651/2014 1. panta 3. punkts un 13. pants | Noteikumu projekta 71. punkts | Ieviests pilnībā | Neparedz stingrākas prasības |
| Komisijas regulas Nr. 794/2004 10. un 11. pants | Noteikumu projekta 72. punkts | Ieviests pilnībā | Neparedz stingrākas prasības |
| Komisijas regulas Nr. 651/2014 12. panta 1. punkts | Noteikumu projekta 73.1. apakšpunkts | Ieviests pilnībā | Neparedz stingrākas prasības |
| Komisijas regulas Nr. 1407/2013 6. panta 4. punkts | Noteikumu projekta 73.2. apakšpunkts | Ieviests pilnībā | Neparedz stingrākas prasības |
| Komisijas regulas Nr. 1407/2013 5. panta 1. un 2. punkts, 3. panta 2. punkts | Noteikumu projekta 77. punkts | Ieviests pilnībā | Neparedz stingrākas prasības |
| Komisijas regulas Nr. 651/2014 25.panta 5.punkta c) apakšpunkts un 6.punkta a) apakšpunkts | Noteikumu projekta 81. punkts | Ieviests pilnībā | Neparedz stingrākas prasības |
| Komisijas regulas Nr. 651/2014 28. panta 2. punkta c) apakšpunkts | Noteikumu projekta 82. punkts | Ieviests pilnībā | Neparedz stingrākas prasības |
| Komisijas regulas Nr. 651/2014 28. panta 2. punkta a) apakšpunkts  | Noteikumu projekta 83. punkts | Ieviests pilnībā | Neparedz stingrākas prasības |
| Komisijas regulas Nr. 651/2014 14. panta 14. punkts | Noteikumu projekta 84. punkts | Ieviests pilnībā | Neparedz stingrākas prasības |
| Komisijas regulas Nr. 651/2014 8. panta 2. punkts | Noteikumu projekta 85. punkts | Ieviests pilnībā | Neparedz stingrākas prasības |
| Komisijas regulas Nr. 651/2014 6. panta 2. punkts un 2. panta 23. punkts | Noteikumu projekta 87. punkts | Ieviests pilnībā | Neparedz stingrākas prasības |
| Komisijas regulas Nr. 651/2014 58. panta 4. punkts un 59. pants | Noteikumu projekta 88. punkts | Ieviests pilnībā | Neparedz stingrākas prasības |
| Komisijas regulas Nr. 651/2014 9. panta 1. un 4. punkts | Noteikumu projekta 89. punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Komisijas regulas Nr. 651/2014 9. un 11. pantu un tajos paredzētajiem nosacījumiem.Saskaņā ar Komisijas Regulas Nr. 651/2014 11. panta 1. punkta a) apakšpunktu 20 darba dienu laikā pēc šī Ministru kabineta noteikumu projekta spēkā stāšanās Eiropas Komisijai ir jānosūta kopsavilkuma informācija par šo atbalsta pasākumu. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Latvijas Republikas un Norvēģijas Karalistes saprašanās memoranda par Norvēģijas finanšu instrumenta ieviešanu 2014.-2021. gadā B pielikums (apstiprināts ar Ministru kabineta 2017. gada 5. decembra noteikumiem Nr. 713 “Par Latvijas Republikas un Norvēģijas Karalistes saprašanās memorandu par Norvēģijas finanšu instrumenta ieviešanu 2014.-2021. gadā”). |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Saskaņā ar Latvijas Republikas un Norvēģijas Karalistes saprašanās memoranda par Norvēģijas Finanšu instrumenta ieviešanu 2014. – 2021. gadā ieviešanas ietvaru (B pielikuma 3. daļas A. punktu) LIAA sadarbībā ar Ekonomikas ministriju jāsagatavo programma un jāievieš to atbilstoši Norvēģijas Ārlietu ministrijas apstiprinājumam. | Viss Noteikumu projekts kopumā. | Pēc Ministru kabineta noteikumu projekta, kas regulē programmas divpusējās sadarbības fonda iniciatīvu īstenošanas noteikumus, un šo Noteikumu projekta apstiprināšanas starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saprašanās memorandā paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām Ekonomikas ministrija savā tīmekļa vietnē publicē informāciju par noteikumu projektu un par tā virzību. Informācija publicēšanai tās tīmekļa vietnē tiek nosūtīta arī Valsts kancelejai. |
| 2. | Sabiedrības līdzdalība projekta izstrādē | Sabiedrības informēšanai Noteikumu projekts publicēts Ekonomikas ministrijas mājaslapā sadaļā “Sabiedrības līdzdalība” <https://em.gov.lv/lv/Ministrija/sabiedribas_lidzdaliba/diskusiju_dokumenti/> unValsts kancelejas mājaslapā sadaļā “Sabiedrības līdzdalība” <https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Nav saņemti iebildumi  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta īstenošanā ir iesaistītas šādas institūcijas:* LIAA kā programmas apsaimniekotājs un iepriekš noteiktā projekta līdzfinansējuma saņēmējs;
* Ekonomikas ministrija kā par programmas sagatavošanu līdzatbildīgā iestāde (atbilstoši Saprašanās memoranda B pielikuma 3.daļas A. punktā programmā noteiktajam);
* Latvijas Universitāte, Rīgas Tehniskā Universitāte un Rīgas Stradiņa Universitāte kā iepriekš noteiktā projekta partneri;
* Kultūras ministrija, kas sniedz konsultācijas neliela apjoma grantu shēmas “Dzīves līmeni atbalstošas tehnoloģijas” sagatavošanā;
* Finanšu ministrija kā vadošā iestāde, neatbilstību iestāde un revīzijas iestāde;
* Norvēģijas valsts institūcija “Innovation Norway” kā donorvalsts programmas partneris;
* Valsts kase kā sertifikācijas iestāde;
* Iepirkumu uzraudzības birojs, kā institūcija, kura veic daļu no projektu iepirkumu dokumentācijas vai norises pirmspārbaudēm.
 |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neparedz jaunu institūciju izveidi vai esošo institūciju likvidāciju. Vienlaikus LIAA ietvaros ir izveidots Norvēģijas finanšu instrumenta departaments (turpmāk – NFID), atbilstoši Vadības likuma 9. panta ceturtajai daļai, kas nosaka, ka “Iestāde nodrošina, lai funkcijas, kuras tā saskaņā ar šo likumu pilda kā programmas apsaimniekotājs vai aģentūra, tiktu nodalītas no citām iestādes funkcijām, tai skaitā funkcijām, kuras tā pilda kā līdzfinansējuma saņēmējs”. NFID atbild par programmas administrēšanu.Noteikumu par Norvēģijas finanšu instrumenta ieviešanu 2014.–2021. gadā, ko 2016. gada 22. septembrī pieņēma Norvēģijas Ārlietu ministrija saskaņā ar Līguma starp Norvēģijas Karalisti un Eiropas Savienību par Norvēģijas finanšu instrumentu 2014.– 2021. gadam 10. panta 5. punktu, 5.6. panta l. apakšpunkts nosaka, ka “Programmas apsaimniekotājs ir atbildīgs par programmas sagatavošanu un ieviešanu saskaņā ar 1.3. pantā aprakstītajiem principiem, un tam ir pienākums izveidot programmas apsaimniekotāja organizatorisko struktūru, nodrošinot, lai nodaļa, kas atbildīga par radušos izdevumu pārbaudi un maksājumu apstiprināšanu, būtu neatkarīga no pārējām nodaļām, kas atbildīgas par programmas ieviešanu, un lai šīs nodaļas funkcijas būtu nodalītas no pārējo nodaļu funkcijām”. Šim nolūkam LIAA ir funkcionāli nodalīta programmas attiecināmo izdevumu pārbaude un maksājumu apstiprināšana no programmas ieviešanas. NFID ir izveidotas divas nodaļas – Projektu ieviešanas nodaļa un Maksājumu kontroles nodaļa. Kopā izveidotas septiņas amata vietas – departamenta direktors, divi nodaļu vadītāji un četri vadošie eksperti.Papildus viena amata vieta - vecākais valsts pārvaldes juriskonsults.TBC īstenošanai LIAA pieņems darbā TBC vadītāju un trīs ekspertus, kas nodrošinās TBC darbību un pakalpojumu sniegšanu klientiem. Visu četru TBC amata vietu izmaksas tiks segtas no iepriekš noteiktā projekta finansējuma. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretārs E. Valantis

Mārtiņš Jansons, 67013057

Martins.Jansons@em.gov.lv

Natālija Siliņa, 67039465

Natalija.Silina@liaa.gov.lv